C 287 E/254          SK                           Úradný vestník Európskej únie                                         24.11.2006

Štvrtok, 19. januára 2006

                                                       PRIJATÉ TEXTY

              P6_TA(2006)0021

              Pravidlá správania európskych poslancov (zmena a doplnenie rokovacieho
              poriadku)

              Rozhodnutie Európskeho parlamentu o zmene a doplnení Rokovacieho poriadku Európskeho
                    parlamentu, týkajúce sa pravidiel správania európskych poslancov (2005/2075(REG))

              Európsky parlament,

              — so zreteľom na list svojho predsedu z 18. marca 2005,

              — so zreteľom na návrhy zmien a doplnení rokovacieho poriadku, ktoré vypracovalo predsedníctvo
                7. marca 2005,

              — so zreteľom na článok 202 rokovacieho poriadku,

              — so zreteľom na správu Výboru pre ústavné veci (A6-0413/2005),

              A. keďže je potrebné dbať na to, aby mohla činnosť Európskeho parlamentu prebiehať dôstojne a pritom
                 zostala zachovaná živosť rozpráv v pléne,

              B. keďže súčasné ustanovenia rokovacieho poriadku neumožňujú primeraným spôsobom reagovať na
                 všetky narušenia pracovných činností a iných aktivít v priestoroch Európsleho parlamentu,

              C. keďže, tak ako vo všetkých parlamentoch, je potrebné umožniť použitie sankcií voči tým poslancom,
                 ktorí nerešpektujú pravidlá správania, a keďže je zodpovedný za vymedzenie ich hlavných princípov
                 ako aj za stanovenie interného odvolacieho postupu proti prijatým rozhodnutiam o sankciách, s cieľom
                 zabezpečiť právo na ochranu,

              1.   rozhodol o týchto zmenách a doplneniach rokovacieho poriadku;

              2. rozhodol, že tieto zmeny a doplnenia nadobudnú účinnosť v prvý deň nasledujúcej schôdze v súlade
              s článkom 202 ods. 3 rokovacieho poriadku;

              3. poveruje svojho predsedu, aby toto rozhodnutie postúpil pre informáciu Rade, Komisii a parlamentom
              členských štátov.

                            PLATNÝ TEXT                                           POZMEŇUJÚCE A DOPLŇUJÚCE NÁVRHY

                                                Pozmeňujúci a doplňujúci návrh 1
                                               Článok 9 názov a odsek 1 prvý pododsek

Kódex správania                                                       Finančné záujmy poslancov, pravidlá správania a prístup do
                                                                      Parlamentu

1.   Parlament môže prijať kódex správania poslancov.                 1.   Parlament môže prijať pravidlá upravujúce transparent-
Kódex sa prijme podľa čl. 202 ods. 2 a bude tvoriť prílohu            nosť finančných záujmov poslancov, ktoré tvoria prílohu
k rokovaciemu poriadku.                                               k rokovaciemu poriadku.
 ---pagebreak--- 24.11.2006         SK                            Úradný vestník Európskej únie                                      C 287 E/255

                                                                                Štvrtok, 19. januára 2006

                        PLATNÝ TEXT                                              POZMEŇUJÚCE A DOPLŇUJÚCE NÁVRHY

                                               Pozmeňujúci a doplňujúci návrh 2
                                                    Článok 9 odsek 1 a (nový)

                                                                     1 a.   Správanie poslancov je založené na vzájomnej úcte,
                                                                     hodnotách a princípoch ustanovených v základných zmlu-
                                                                     vách Európskej únie, rešpektuje dôstojnosť Parlamentu
                                                                     a nenarúša riadny priebeh parlamentnej činnosti ani
                                                                     pokojnú atmosféru vo všetkých priestoroch Parlamentu.
                                                                     Nedodržiavanie týchto princípov môže viesť k použitiu opat-
                                                                     rení uvedených v článkoch 146, 147 a 148.

                                               Pozmeňujúci a doplňujúci návrh 3
                                                    Článok 9 odsek 1 b (nový)

                                                                     1 b.    Použitie tohto článku v žiadnom prípade nebráni
                                                                     živým parlamentným diskusiám ani slobode prejavu
                                                                     poslancov.
                                                                     Je založené na plnom dodržiavaní výsadných práv poslancov,
                                                                     ktoré sú vymedzené v primárnom práve a štatúte, ktorý sa
                                                                     na nich vzťahuje.
                                                                     Opiera sa o princíp transparentnosti a zaručuje, že s každým
                                                                     príslušným ustanovením v tejto veci budú poslanci, ktorí sú
                                                                     jednotlivo informovaní o svojich právach a povinnostiach
                                                                     oboznámení.

                                               Pozmeňujúci a doplňujúci návrh 4
                                                    Výklad článku 22 odsek 3

                                                                     Medzi záležitosti týkajúce sa priebehu rokovaní patria
                                                                     otázky správania sa poslancov vo všetkých priestoroch
                                                                     Parlamentu.

                                               Pozmeňujúci a doplňujúci návrh 5
                                                       Článok 96 odsek 3

3.    Schôdze výborov sú zvyčajne verejné. Výbory môžu               3.    Schôdze výborov sú zvyčajne verejné. Výbory môžu
rozhodnúť, avšak najneskôr pri schvaľovaní programu prísluš-         rozhodnúť, avšak najneskôr pri schvaľovaní programu prísluš-
nej schôdze, aby bol program schôdze rozdelený na body               nej schôdze, aby bol program schôdze rozdelený na body
prístupné a neprístupné verejnosti. Ak sa však schôdza koná          prístupné a neprístupné verejnosti. Ak sa však schôdza koná
za zatvorenými dverami, môže výbor podľa čl. 4 ods. 1 až 4           za zatvorenými dverami, môže výbor podľa čl. 4 ods. 1 až 4
nariadenia Európskeho parlamentu a Rady (ES) č. 1049/2001            nariadenia Európskeho parlamentu a Rady (ES) č. 1049/2001
umožniť verejnosti prístup k dokumentom a zápisnici                  umožniť verejnosti prístup k dokumentom a zápisnici
zo schôdze.                                                          zo schôdze. V prípade porušenia pravidiel o zachovaní dôver-
                                                                     nosti sa použije článok 147.
 ---pagebreak--- C 287 E/256          SK                           Úradný vestník Európskej únie                                       24.11.2006

Štvrtok, 19. januára 2006

                            PLATNÝ TEXT                                            POZMEŇUJÚCE A DOPLŇUJÚCE NÁVRHY

                                                Pozmeňujúci a doplňujúci návrh 6
                                              Hlava VI Kapitola 3 a (nová) názov (nový)

                                                                       KAPITOLA 3A
                                                                       OPATRENIA V PRÍPADE NEDODRŽIAVANIA PRAVI-
                                                                       DIEL SPRÁVANIA
                                                                       (vložiť pred článok 146)

                                                Pozmeňujúci a doplňujúci návrh 7
                                                    Článok 146 názov a odsek 1

Poriadok v rokovacej sále                                              Okamžité opatrenia

1.    Predseda napomenie každého poslanca, ktorý narúša                1.    Predseda napomenie každého poslanca, ktorý narúša
priebeh rokovania.                                                     riadny priebeh rokovania, alebo správanie ktorého sa nezlu-
                                                                       čuje s príslušnými ustanoveniami článku 9.

                                                Pozmeňujúci a doplňujúci návrh 8
                                                        Článok 146 odsek 3

3.   Pri ďalšom narušení môže predseda vykázať poslanca                3.   Ak poslanec pokračuje v rušení poriadku, alebo pri
z rokovacej sály až do konca rokovania. Generálny tajomník             ďalšom narušení môže mu predseda odobrať slovo a vykázať
zabezpečí, aby sa toto disciplinárne opatrenie okamžite vyko-          ho z rokovacej sály až do konca rokovania. Toto druhé
nalo za pomoci uvádzačov, a v prípade potreby za pomoci                opatrenie môže predseda použiť s okamžitou platnosťou a bez
bezpečnostnej služby Parlamentu.                                       druhého napomenutia v prípadoch mimoriadne závažného
                                                                       porušenia. Generálny tajomník okamžite zabezpečí, aby sa
                                                                       také disciplinárne opatrenie vykonalo za pomoci uvádzačov,
                                                                       a v prípade potreby za pomoci bezpečnostnej služby
                                                                       Parlamentu.

                                                Pozmeňujúci a doplňujúci návrh 9
                                                    Článok 146 odsek 3 a (nový)

                                                                       3a. Ak rušenie poriadku ohrozuje chod Parlamentu, pred-
                                                                       seda rokovanie ukončí alebo ho na určitý čas preruší, aby
                                                                       mohol byť poriadok znovu obnovený. Ak sa predsedovi nepo-
                                                                       darí získať pozornosť, opustí predsednícke kreslo, čo má za
                                                                       následok prerušenie rokovania. Rokovanie pokračuje potom,
                                                                       čo ho znovu zvolá predseda.

                                               Pozmeňujúci a doplňujúci návrh 10
                                                    Článok 146 odsek 3 b (nový)

                                                                       3b. Právomoci vymedzené v odsekoch 1 až 3a patria
                                                                       obdobne predsedajúcim na rokovaniach orgánov, výborov
                                                                       a delegácií, tak ako sú vymedzené v rokovacom poriadku.
 ---pagebreak--- 24.11.2006          SK                            Úradný vestník Európskej únie                                      C 287 E/257

                                                                                Štvrtok, 19. januára 2006

                         PLATNÝ TEXT                                              POZMEŇUJÚCE A DOPLŇUJÚCE NÁVRHY

                                               Pozmeňujúci a doplňujúci návrh 11
                                                    Článok 146 odsek 3 c (nový)

                                                                      3c. V prípade potreby a vzhľadom na závažnosť porušenia
                                                                      pravidiel správania môže predsedajúci podať predsedovi
                                                                      Parlamentu žiadosť o použitie článku 147, a to najneskôr do
                                                                      nasledujúcej schôdze alebo do nasledujúceho rokovania
                                                                      príslušného orgánu, výboru alebo delegácie.

                                               Pozmeňujúci a doplňujúci návrh 12
                                                           Článok 147

Vykázanie poslancov                                                   Sankcie

1.    Vo veľmi vážnych prípadoch narušenia poriadku alebo             1.   V prípade mimoriadne závažného narušenia poriadku
chodu Parlamentu môže predseda po formálnom upozornení                alebo chodu Parlamentu porušením princípov vymedzených
navrhnúť bezprostredne alebo najneskôr počas nasledujúcej             v článku 9 Predseda po vypočutí príslušného poslanca vydá
schôdze, aby Parlament hlasoval o pokarhaní poslanca, čo              odôvodnené rozhodnutie o uložení primeranej sankcie, ktoré
má za následok okamžité vykázanie poslanca z rokovacej                oznámi dotknutému poslancovi a predsedom orgánov,
sály a zákaz vstupu do nej na dva až päť dní.                         výborov a delegácií, ktorých je poslanec členom predtým, ako
                                                                      o tom informuje na plenárnej schôdzi.

2.    Parlament rozhodne o vykonaní takéhoto disciplinár-             2.    Pri posudzovaní správania sa zohľadní, či je správanie
neho opatrenia v čase, ktorý určí predseda, t. j. počas roko-         výnimočné, opakované alebo trvalé ako aj stupeň jeho závaž-
vania, na ktorom k narušeniu došlo, alebo v prípade naru-             nosti na základe usmernení pripojených k tomuto rokova-
šenia poriadku mimo rokovacej sály v čase, keď bol o ňom              ciemu poriadku (*).
predseda informovaný, najneskôr však na nasledujúcej
schôdzi. Dotknutý poslanec má právo byť vypočutý
v Parlamente pred hlasovaním. Dĺžka jeho rečníckeho času
je najviac päť minút.

3.    O navrhnutom disciplinárnom opatrení sa hlasuje elek-           3.   Uložená sankcia môže zahŕňať jedno alebo niekoľko
tronicky a bez rozpravy. Žiadosti podané podľa čl. 149 ods. 3         nasledujúcich opatrení:
alebo čl. 160 ods. 1 nie sú prípustné.                                a) pokarhanie,
                                                                      b) stratu nároku na denný príspevok na obdobie od dvoch
                                                                         do desiatich dní,
                                                                      c) bez toho, aby bol dotknutý výkon hlasovacieho práva na
                                                                         plenárnej schôdzi a s výhradou prísneho dodržiavania
                                                                         pravidiel správania v takomto prípade, dočasné preru-
                                                                         šenie účasti na všetkých alebo niektorých činnostiach
                                                                         Parlamentu, s platnosťou od dvoch do desiatich po sebe
                                                                         nasledujúcich dní počas ktorých zasadá Parlament alebo
                                                                         jeden z jeho orgánov, výborov alebo delegácií,
                                                                      d) v súlade s článkom 18 predloženie návrhu konferencii
                                                                         predsedov na pozastavenie alebo odobratie jednej alebo
                                                                         viacerých volených funkcií, ktoré dotknutý poslanec
                                                                         v Parlamente zastáva.

                                                                      (*) Pozri prílohu XVIa.
 ---pagebreak--- C 287 E/258          SK                                   Úradný vestník Európskej únie                                           24.11.2006

Štvrtok, 19. januára 2006

                            PLATNÝ TEXT                                                   POZMEŇUJÚCE A DOPLŇUJÚCE NÁVRHY

                                                     Pozmeňujúci a doplňujúci návrh 13
                                                                   Článok 148

Rušenie poriadku                                                             Interné odvolacie postupy

Ak rušenie poriadku ohrozuje chod Parlamentu, predseda                       Dotknutý poslanec môže predsedníctvu podať interné odvo-
rokovanie ukončí alebo ho na určitý čas preruší, aby mohol                   lanie do dvoch týždňov od oznámenia o uložení sankcie pred-
byť poriadok znovu obnovený. Ak sa predsedovi nepodarí                       sedom. Podanie odvolania má za následok prerušenie uplat-
získať pozornosť, opustí predsednícke kreslo, čo má za                       ňovania sankcie. Predsedníctvo môže najneskôr do štyroch
následok prerušenie rokovania. Rokovanie znovu zvolá                         týždňov od podania odvolania zrušiť, potvrdiť alebo zmenšiť
predseda.                                                                    rozsah uloženej sankcie bez toho, aby boli dotknuté externé
                                                                             spôsoby odvolania, ktoré môže poslanec použiť. Ak predsed-
                                                                             níctvo v uvedenej lehote nerozhodne, sankcia sa stáva
                                                                             neplatnou.

                                                     Pozmeňujúci a doplňujúci návrh 14
                                                               Príloha XVI a (nová)

                                                                             PRÍLOHA XVI a
                                                                             Usmernenia     týkajúce   sa   výkladu   pravidiel    správania
                                                                             poslancov
                                                                             1. Je potrebné odlišovať správanie vizuálnej povahy, ktoré je
                                                                                možné tolerovať, ak nie je urážlivé a/alebo hanlivé, ak
                                                                                neprekračuje rozumnú mieru a nevyvoláva konflikt od
                                                                                správania, ktoré aktívnym spôsobom narúša akúkoľvek
                                                                                parlamentnú činnosť.
                                                                             2. Poslanci nesú zodpovednosť v prípade, že osoby, ktoré
                                                                                zamestnávajú alebo ktorým umožňujú vstup do Parla-
                                                                                mentu nedodržia v priestoroch Parlamentu pravidlá sprá-
                                                                                vania vzťahujúce sa na poslancov.
                                                                             Predseda alebo jeho zástupcovia uplatnia svoju disciplinárnu
                                                                             právomoc voči týmto osobám alebo ktorejkoľvek inej externej
                                                                             osobe, ktorá sa nachádza v priestoroch Parlamentu.

              P6_TA(2006)0022

              Vykonávanie Európskej charty pre malé podniky

              Uznesenie Európskeho parlamentu o vykonávaní Európskej charty pre malé podniky
                                               (2005/2123(INI))

              Európsky parlament,

              — so zreteľom na svoje uznesenie z 9. marca 2005 o prehodnotení lisabonskej stratégie po uplynutí polo-
                vice doby jej trvania (1),

              — so zreteľom na závery predsedníctva Európskej rady v Lisabone z marca 2000,

              (1) Ú. v. EÚ C 320 E, 15.12.2005, s. 280.


title: Rozhodnutie Rady (EÚ) 2016/1170 z 12. júla 2016 o pozícii, ktorá sa má v mene Európskej únie prijať v Spoločnom výbore zriadenom na základe Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, pokiaľ ide o prijatie rokovacieho poriadku Spoločného výboru a zriadenie špecializovaných pracovných skupín

text:
               19.7.2016

               SK

               Úradný vestník Európskej únie

               L 193/29

         ROZHODNUTIE RADY (EÚ) 2016/1170
   z 12. júla 2016
   o pozícii, ktorá sa má v mene Európskej únie prijať v Spoločnom výbore zriadenom na základe Rámcovej dohody o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej, pokiaľ ide o prijatie rokovacieho poriadku Spoločného výboru a zriadenie špecializovaných pracovných skupín
   RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej články 207 a 209 v spojení s jej článkom 218 ods. 9,
   so zreteľom na návrh Európskej komisie,
   keďže:

               (1)

               Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (1) (ďalej len „dohoda“) nadobudla platnosť 1. mája 2014.

               (2)

               V súlade s článkom 41 dohody bol zriadený Spoločný výbor s cieľom zabezpečiť, okrem iného, riadne fungovanie a vykonávanie dohody (ďalej len „spoločný výbor“).

               (3)

               S cieľom prispieť k účinnému vykonávaniu dohody by sa mal prijať rokovací poriadok Spoločného výboru.

               (4)

               Podľa článku 41 dohody Spoločný výbor môže zriadiť špecializované pracovné skupiny, ktoré mu budú pomáhať pri plnení jeho úloh.

               (5)

               Pozícia Únie v Spoločnom výbore, pokiaľ ide o prijatie rokovacieho poriadku Spoločného výboru a zriadenie špecializovaných pracovných skupín, by preto mala byť založená na pripojenom návrhu rozhodnutí Spoločného výboru,

         PRIJALA TOTO ROZHODNUTIE:
   Článok 1
   1.   Pozícia, ktorá sa má v mene Únie prijať v Spoločnom výbore zriadenom podľa článku 41 dohody, pokiaľ ide o:

               a)

               prijatie rokovacieho poriadku Spoločného výboru a

               b)

               zriadenie špecializovaných pracovných skupín

         je založená na návrhu rozhodnutí Spoločného výboru pripojených k tomuto rozhodnutiu.
   2.   Zástupcovia Únie v Spoločnom výbore môžu odsúhlasiť menšie zmeny v návrhu rozhodnutí bez konzultácie s Radou.
   Článok 2
   Toto rozhodnutie nadobúda účinnosť dňom jeho prijatia.

      V Bruseli 12. júla 2016

            Za Radu

            predseda

         P. KAŽIMÍR

      (1)  Rámcová dohoda o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (Ú. v. EÚ L 125, 26.4.2014, s. 17).

      NÁVRH
      ROZHODNUTIE SPOLOČNÉHO VÝBORU EÚ – INDONÉZIA č. 1/2016
      z …,
      ktorým sa prijíma jeho rokovací poriadok
      SPOLOČNÝ VÝBOR EÚ – INDONÉZIA
      so zreteľom na Rámcovú dohodu o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (1) (ďalej len „dohoda“), a najmä na jej článok 41,
      keďže:

                  (1)

                  Dohoda nadobudla platnosť 1. mája 2014.

                  (2)

                  V záujme účinného vykonávania dohody je potrebné čo najskôr vytvoriť Spoločný výbor.

                  (3)

                  Podľa článku 41 ods. 5 dohody by mal Spoločný výbor prijať vlastný rokovací poriadok na uplatňovanie dohody,

            PRIJAL TOTO ROZHODNUTIE:
      Jediný článok
      Týmto sa prijíma rokovací poriadok Spoločného výboru stanovený v prílohe.

         V …

               Za Spoločný výbor EÚ – Indonézia

               predseda

         (1)  Ú. v. EÚ L 125, 26.4.2014, s. 17.

         PRÍLOHA
         Rokovací poriadok Spoločného výboru
         Článok 1
         Zloženie a predsedníctvo
         1.   Spoločný výbor zriadený v súlade s článkom 41 Rámcovej dohody o komplexnom partnerstve a spolupráci medzi Európskou úniou a jej členskými štátmi na jednej strane a Indonézskou republikou na strane druhej (ďalej len „dohoda“) plní svoje úlohy stanovené v článku 41 dohody.
         2.   Spoločný výbor sa skladá zo zástupcov oboch zmluvných strán na najvyššej možnej úrovni.
         3.   Spoločnému výboru striedavo predsedá minister zahraničných vecí Indonézskej republiky a vysoký predstaviteľ Únie pre zahraničné veci a bezpečnostnú politiku. Títo môžu delegovať svoju právomoc predsedať všetkým alebo niektorým zasadnutiam Spoločného výboru na riadiaceho pracovníka.
         Článok 2
         Zastúpenie
         1.   Zmluvné strany si navzájom oznamujú zoznam svojich zástupcov v Spoločnom výbore (ďalej len „členovia“). Zoznam spravuje sekretariát Spoločného výboru.
         2.   Člen, ktorý chce byť na zasadnutí zastúpený náhradníkom, vopred písomne oznámi predsedovi meno svojho náhradníka. Náhradník člena vykonáva všetky práva člena, ktorého zastupuje.
         Článok 3
         Delegácie
         1.   Členov Spoločného výboru môžu sprevádzať ďalší úradníci. Pred každým zasadnutím sú zmluvné strany prostredníctvom sekretariátu informované o plánovanom zložení delegácií, ktoré sa zúčastňujú na zasadnutí.
         2.   Na zasadnutia Spoločného výboru môžu byť v prípade potreby a po vzájomnej dohode zmluvných strán pozvaní experti alebo zástupcovia iných subjektov, a to ako pozorovatelia alebo aby poskytli informácie o konkrétnej téme.
         Článok 4
         Zasadnutia
         1.   Spoločný výbor zvyčajne zasadá najmenej raz za dva roky, ak sa zmluvné strany nedohodnú inak. Zasadnutia Spoločného výboru zvoláva predseda a konajú sa striedavo v Indonézii a v Bruseli v deň, ktorý sa stanoví po vzájomnej dohode. Po dohode medzi zmluvnými stranami možno zvolávať aj mimoriadne zasadnutia Spoločného výboru.
         2.   Vo výnimočných prípadoch, a ak s tým obidve zmluvné strany súhlasia, sa zasadnutia Spoločného výboru môžu konať aj prostredníctvom technických prostriedkov, napríklad prostredníctvom videokonferencie alebo telekonferencie.
         3.   Spoločný výbor zasadá na čo najvyššej možnej úrovni podľa dohody zmluvných strán. Obe zmluvné strany vynaložia úsilie na zabezpečenie účasti na ministerskej úrovni vždy, keď je to možné.
         4.   V prípade zasadnutí Spoločného výboru vedených predsedom na ministerskej úrovni sa vopred uskutoční zasadnutie na úrovni riadiacich pracovníkov, na ktorom sa dané zasadnutie pripraví.
         Článok 5
         Verejnosť zasadnutí
         1.   Zasadnutia Spoločného výboru sú neverejné, pokiaľ zmluvné strany nerozhodnú inak. Ak zmluvná strana predloží Spoločnému výboru informácie označené ako dôverné, druhá zmluvná strana zaobchádza s takýmito informáciami ako s dôvernými informáciami.
         2.   Spoločný výbor môže vydávať vyhlásenia verejnosti, ak sa to považuje za vhodné.
         Článok 6
         Sekretariát
         Zástupca Európskej služby pre vonkajšiu činnosť a zástupca Indonézskej republiky spoločne plnia úlohy tajomníkov Spoločného výboru. Všetky oznámenia predsedu a predsedovi Spoločného výboru sa postupujú tajomníkom. Korešpondencia predsedu a predsedovi Spoločného výboru môže prebiehať akoukoľvek písomnou formou vrátane elektronickej pošty.
         Článok 7
         Program zasadnutí
         1.   Predseda vypracuje predbežný program každého zasadnutia. Spolu s príslušnými dokumentmi ho postúpi druhej zmluvnej strane obvykle najneskôr 15 dní pred začiatkom zasadnutia.
         2.   Predseda môže navrhnúť expertov, ktorí sa zúčastnia na zasadnutiach Spoločného výboru s cieľom poskytnúť informácie o konkrétnych bodoch programu.
         3.   Spoločný výbor prijme na začiatku každého zasadnutia program. V prípade, že s tým obidve zmluvné strany súhlasia, môžu sa do programu zaradiť body neuvedené v predbežnom programe.
         4.   Za osobitných okolností môže predseda po dohode s oboma zmluvnými stranami skrátiť lehoty uvedené v odseku 1 s cieľom zohľadniť požiadavky súvisiace s konkrétnym prípadom.
         Článok 8
         Schválená zápisnica
         1.   Výsledok zasadnutia Spoločného výboru sa zaznamená vo forme schválenej zápisnice.
         2.   Návrh zápisnice z každého zasadnutia vypracujú spoločne obaja tajomníci, po predložení zhrnutia zo strany hostiteľa, spravidla do 30 kalendárnych dní odo dňa konania zasadnutia. Návrh schválenej zápisnice vychádza z predsedovho zhodnotenia záverov, ku ktorým dospel Spoločný výbor.
         3.   Zápisnicu schvália obe zmluvné strany do 45 kalendárnych dní odo dňa konania zasadnutia alebo v akejkoľvek inej lehote, na ktorej sa zmluvné strany dohodnú. Keď sa dosiahne dohoda o zápisnici, každá zmluvná strana podpíše dve pôvodné vyhotovenia. Každá zmluvná strana dostane jeden originál.
         Článok 9
         Rozhodnutia a odporúčania
         1.   Na účely vykonávania úloh Spoločného výboru podľa článku 41 dohody sa Spoločný výbor môže dohodnúť na prijatí rozhodnutia a/alebo odporúčania. Toto rozhodnutie a/alebo odporúčanie musí mať poradové číslo, dátum jeho prijatia a opis predmetu, ktorého sa týka.
         2.   Ak si to vyžadujú okolnosti, spoločný výbor môže prijať svoje rozhodnutia alebo odporúčania písomným postupom.
         3.   Bez ohľadu na článok 5 môže každá zmluvná strana rozhodnúť o uverejnení rozhodnutí a odporúčaní Spoločného výboru vo svojej príslušnej úradnej zbierke.
         Článok 10
         Korešpondencia
         1.   Korešpondencia adresovaná Spoločnému výboru sa posiela tajomníkovi jednej zo zmluvných strán, ktorý následne informuje druhého tajomníka.
         2.   Sekretariát zabezpečí, aby sa korešpondencia adresovaná Spoločnému výboru postúpila predsedovi a aby sa v prípade potreby rozposlala ako dokumenty uvedené v článku 11.
         3.   Korešpondenciu od predsedu zašle sekretariát zmluvným stranám a podľa potreby ju rozpošle ako dokumenty uvedené v článku 11.
         Článok 11
         Dokumenty
         1.   Ak rokovania Spoločného výboru vychádzajú z písomných podkladových dokumentov, sekretariát tieto dokumenty očísluje a rozpošle členom.
         2.   Každý tajomník je zodpovedný za rozposlanie dokumentov príslušným členom Spoločného výboru z jeho strany, ako aj za systematické zasielanie týchto dokumentov druhému tajomníkovi.
         Článok 12
         Výdavky
         1.   Každá zmluvná strana uhradí všetky výdavky, ktoré jej vznikli v dôsledku účasti na zasadnutiach Spoločného výboru, a to tak výdavky na personál, cestovné náklady a diéty, ako aj poštovné a telekomunikačné výdavky.
         2.   Výdavky v súvislosti s organizáciou zasadnutí a rozmnožením dokumentov hradí zmluvná strana, ktorá zasadnutie hostí.
         Článok 13
         Zmeny rokovacieho poriadku
         Každá zmluvná strana môže písomne požiadať o akúkoľvek revíziu rokovacieho poriadku, ktorý sa môže meniť na základe spoločnej dohody zmluvných strán prijatej v súlade s článkom 9.
         Článok 14
         Špecializované pracovné skupiny a iné mechanizmy
         1.   Spoločný výbor môže zriadiť špecializované pracovné skupiny alebo iné mechanizmy, ktoré mu budú pomáhať pri plnení jeho úloh. Špecializované pracovné skupiny a iné mechanizmy podávajú správy Spoločnému výboru.
         2.   Spoločný výbor môže rozhodnúť o zrušení akýchkoľvek existujúcich špecializovaných pracovných skupín alebo iných mechanizmov alebo zriadiť nové špecializované pracovné skupiny alebo iné mechanizmy, ktoré mu budú pomáhať pri plnení jeho povinností.
         3.   Špecializované pracovné skupiny a iné mechanizmy vypracujú Spoločnému výboru podrobné správy o svojich činnostiach na každom zo svojich zasadnutí.
         4.   Špecializované pracovné skupiny majú iba právomoc predkladať Spoločnému výboru odporúčania.

      NÁVRH
      ROZHODNUTIE SPOLOČNÉHO VÝBORU EÚ – INDONÉZIA č. 2/2016
      z …
      o zriadení špecializovaných pracovných skupín a iných mechanizmov
      SPOLOČNÝ VÝBOR EÚ – INDONÉZIA
      so zreteľom na Rámcovú dohodu o komplexnom partnerstve a spolupráci medzi Európskym spoločenstvom a jeho členskými štátmi na jednej strane a Indonézskou republikou na strane druhej (1) (ďalej len „dohoda“), a najmä na jej článok 41 a na článok 14 rokovacieho poriadku Spoločného výboru,
      keďže:

                  (1)

                  Dohoda nadobudla platnosť 1. mája 2014.

                  (2)

                  V záujme účinného vykonávania dohody je potrebné čo najskôr vytvoriť jej inštitucionálny rámec.

                  (3)

                  Podľa článku 41 ods. 3 dohody a článku 14 rokovacieho poriadku Spoločného výboru môže Spoločný výbor zriadiť špecializované pracovné skupiny a iné mechanizmy, ktoré mu budú pomáhať pri plnení jeho úloh.

                  (4)

                  S cieľom umožniť diskusie na odbornej úrovni o kľúčových oblastiach, ktoré patria do rozsahu pôsobnosti dohody, možno zriadiť špecializované pracovné skupiny alebo iné mechanizmy. Zmluvné strany sa môžu takisto následne dohodnúť na zmene zoznamu špecializovaných pracovných skupín alebo iných mechanizmov a/alebo rozsahu ich pôsobnosti.

                  (5)

                  Podľa článku 9 svojho rokovacieho poriadku môže Spoločný výbor prijímať rozhodnutia aj písomným postupom.

                  (6)

                  Toto rozhodnutie by sa malo prijať, aby sa včas zabezpečilo fungovanie špecializovaných pracovných skupín alebo mechanizmov,

            PRIJAL TOTO ROZHODNUTIE:
      Jediný článok
      Týmto sa zriaďujú špecializované pracovné skupiny a iné mechanizmy uvedené v prílohe k tomuto rozhodnutiu.

         V …

               Za Spoločný výbor EÚ – Indonézia

               predseda

         (1)  Ú. v. EÚ L 125, 26.4.2014, s. 17.

         PRÍLOHA
         Spoločný výbor EÚ – Indonézia
         Špecializované pracovné skupiny a iné mechanizmy

                     1.

                     Špecializovaná pracovná skupina v oblasti rozvojovej spolupráce

                     2.

                     Špecializovaná pracovná skupina v oblasti obchodu a investícií

                     3.

                     Dialóg o ľudských právach

                     4.

                     Politický dialóg

                     5.

                     Bezpečnostný dialóg


title: Rozhodnutie Rady (EÚ) 2015/1989 z 26. októbra 2015 o podpise Dohody o pokračovaní činnosti Medzinárodného strediska pre vedu a techniku v mene Európskej únie

text:
               6.11.2015

               SK

               Úradný vestník Európskej únie

               L 290/7

         ROZHODNUTIE RADY (EÚ) 2015/1989
   z 26. októbra 2015
   o podpise Dohody o pokračovaní činnosti Medzinárodného strediska pre vedu a techniku v mene Európskej únie
   RADA EURÓPSKEJ ÚNIE,
   so zreteľom na Zmluvu o Európskej únii, najmä na jej článok 31 ods. 1 a článok 37,
   so zreteľom na Zmluvu o fungovaní Európskej únie, a najmä na jej článok 180 a článok 218 ods. 5,
   so zreteľom na spoločný návrh vysokého predstaviteľa Únie pre zahraničné veci a bezpečnostnú politiku a Európskej komisie,
   keďže:

               (1)

               Rada 21. októbra 2013 poverila Komisiu a vysokého predstaviteľa začať rokovania o vytvorení dohody o pokračovaní činnosti Medzinárodného strediska pre vedu a techniku medzi Európskou úniou a Európskym spoločenstvom pre atómovú energiu (ďalej len „Euratom“) ako jednou zmluvnou stranou, Arménskou republikou, Gruzínskom, Japonskom, Kazašskou republikou, Kirgizskou republikou, Kórejskou republikou, Nórskym kráľovstvom, Spojenými štátmi americkými a Tadžickou republikou (ďalej len „dohoda“).

               (2)

               Tieto rokovania boli úspešne ukončené a dohoda sa parafovala 22. júna 2015.

               (3)

               Uzavretie dohody podlieha osobitnému postupu, pokiaľ ide o otázky patriace do právomoci Euratom-u.

               (4)

               Dohoda by sa mala v mene Únie podpísať,

         PRIJALA TOTO ROZHODNUTIE:
   Článok 1
   Týmto sa v mene Únie schvaľuje podpis Dohody o pokračovaní činnosti Medzinárodného strediska pre vedu a techniku s výhradou jej uzavretia k neskoršiemu dátumu (1).
   Článok 2
   Týmto sa predseda Rady poveruje určiť osobu(-y) splnomocnenú(-é) podpísať dohodu v mene Únie.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 26. októbra 2015

            Za Radu

            predsedníčka

         F. MOGHERINI

      (1)  Text dohody sa uverejní spolu s rozhodnutím o jej uzavretí.


title: Rozhodnutie Rady 2011/203/SZBP z  31. marca 2011 , ktorým sa mení a dopĺňa rozhodnutie 2010/445/SZBP, ktorým sa predlžuje mandát osobitného zástupcu Európskej únie pre krízu v Gruzínsku

text:
               1.4.2011

               SK

               Úradný vestník Európskej únie

               L 86/72

         ROZHODNUTIE RADY 2011/203/SZBP
   z 31. marca 2011,
   ktorým sa mení a dopĺňa rozhodnutie 2010/445/SZBP, ktorým sa predlžuje mandát osobitného zástupcu Európskej únie pre krízu v Gruzínsku
   RADA EURÓPSKEJ ÚNIE,
   so zreteľom na Zmluvu o Európskej únii, a najmä na jej článok 28, článok 31 ods. 2 a článok 33,
   so zreteľom na návrh vysokého predstaviteľa Únie pre zahraničné veci a bezpečnostnú politiku,
   keďže:

               (1)

               Rada prijala 25. septembra 2008 jednotnú akciu 2008/760/SZBP (1), ktorou vymenovala pána Pierra MORELA za osobitného zástupcu Európskej únie (OZEÚ) pre krízu v Gruzínsku do 28. februára 2009.

               (2)

               Rada prijala 11. augusta 2010 rozhodnutie 2010/445/SZBP (2), ktorým sa mandát OZEÚ predlžuje do 31. augusta 2011. Referenčná suma určená na pokrytie výdavkov spojených s mandátom OZEÚ do tohto dátumu sa stanovila na 700 000 EUR. Referenčná suma by sa mala zvýšiť na 1 004 000 EUR, aby sa zohľadnili dodatočné operačné potreby.

               (3)

               Rozhodnutie 2010/445/SZBP by sa malo príslušne zmeniť a doplniť,

         PRIJALA TOTO ROZHODNUTIE:
   Článok 1
   V článku 5 rozhodnutia 2010/445/SZBP sa odsek 1 nahrádza takto:

      „1.   Referenčná suma určená na úhradu výdavkov spojených s mandátom OZEÚ v období od 1. septembra 2010 do 31. augusta 2011 je 1 004 000.“

   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. marca 2011.

      V Bruseli 31. marca 2011

            Za Radu

            predseda

         VÖLNER P.

      (1)  Ú. v. EÚ L 259, 27.9.2008, s. 16.

      (2)  Ú. v. EÚ L 211, 12.8.2010, s. 33.


title: 2003/197/: Rozhodnutie Dozorného orgánu EZVO č. 197/03/COL z  5. novembra 2003 , ktorým sa po tridsiatydeviatykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 34: Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci

text:
               25.5.2006

               SK

               Úradný vestník Európskej únie

               L 139/33

      ROZHODNUTIE DOZORNÉHO ORGÁNU EZVO

   č. 197/03/COL
   z 5. novembra 2003,
   ktorým sa po tridsiatydeviatykrát menia a dopĺňajú procesnoprávne a hmotnoprávne pravidlá v oblasti štátnej pomoci prijatím novej kapitoly 34: Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci
   DOZORNÝ ORGÁN EZVO,
   SO ZRETEĽOM NA Dohodu o Európskom hospodárskom priestore (1), najmä na jej články 61 až 63 a jej protokol 26,
   SO ZRETEĽOM NA Dohodu medzi štátmi EZVO o zriadení dozorného orgánu a Súdneho dvora (2), najmä na jej článok 24, článok 5 ods. 2 písm. b) a článok 1 v časti I protokolu 3 (3),
   KEĎŽE podľa článku 24 Dohody o dozore a súde Dozorný orgán EZVO uplatní ustanovenia Dohody o EHP týkajúce sa štátnej pomoci,
   KEĎŽE podľa článku 5 ods. 2 písm. b) Dohody o dozore a súde, Dozorný orgán EZVO vydáva oznámenia alebo usmernenia o otázkach, ktorými sa zaoberá Dohoda o EHP, ak to táto dohoda alebo Dohoda o dozore a súde výslovne ustanovuje, alebo ak to Dozorný orgán EZVO považuje za nevyhnutné,
   PRIPOMÍNAJÚC procesnoprávne a hmotnoprávne pravidlá v oblasti štátnej pomoci (4), prijaté 19. januára 1994 Dozorným orgánom EZVO (5),
   KEĎŽE 8. mája 2003 Európska komisia uverejnila nové oznámenie o úrokových sadzbách, ktoré sa uplatňujú na navrátenie nezákonne poskytnutej pomoci (6),
   KEĎŽE toto oznámenie má takisto význam pre Európsky hospodársky priestor,
   KEĎŽE sa má zabezpečiť jednotné uplatňovanie pravidiel štátnej pomoci EHP v rámci celého Európskeho hospodárskeho priestoru,
   KEĎŽE v súlade s bodom II v položke „VŠEOBECNÉ“ na konci prílohy XV k Dohode o EHP má Dozorný orgán EZVO prijať po konzultácii s Komisiou akty, ktoré zodpovedajú aktom prijatým Európskou komisiou,
   KEĎŽE, predchádzajúca kapitola 33.2 Usmernení o štátnej pomoci o referenčných sadzbách úrokov sa taktiež týkala úrokových sadzieb, mala by byť súčasťou tej istej kapitoly ako ustanovenia o úrokových sadzbách, ktoré sa uplatňujú na navrátenie nezákonnej pomoci,
   PO KONZULTÁCII s Európskou komisiou,
   PRIPOMÍNAJÚC, že Dozorný orgán EZVO konzultoval túto problematiku so štátmi EZVO na multilaterálnom stretnutí 20. júna 2003,
   ROZHODLA TAKTO:

               1.

               Usmernenia o štátnej pomoci sú zmenené a doplnené pridaním novej kapitoly 34 s názvom „Referenčné, diskontné a úrokové sadzby, ktoré sa uplatňujú na navrátenie nezákonnej, štátnej pomoci“.

               2.

               Označenie kapitoly 33.2 Usmernení o štátnej pomoci sa mení na kapitolu 34.1. Kapitola 33.2 sa zrušuje.

               3.

               Názov kapitoly 33 „ďalšie ustanovenia“ sa nahrádza názvom kapitoly 33.1 a znie „Konverzie medzi vnútroštátnymi menami a eurom“. Akýkoľvek odkaz v tejto kapitole na ECU znamená odkaz na „euro“. Názov kapitoly 33.1 sa zrušuje.

               4.

               Nová kapitola 34 je uvedená v prílohe tohto rozhodnutia.

               5.

               Štáty EZVO budú informované prostredníctvom listu, spolu s kópiou tohto rozhodnutia a prílohy.

               6.

               Európska komisia bude informovaná v súlade s písmenom d) protokolu 27 k Dohode o EHP prostredníctvom kópie tohto rozhodnutia vrátane prílohy.

               7.

               Toto rozhodnutie vrátane prílohy sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.

               8.

               Znenie tohto rozhodnutia v anglickom jazyku je autentické.

      V Bruseli 5. novembra 2003

            Za Dozorný orgán EZVO

         Einar M. BULL

            predseda

         Hannes HAFSTEIN

            člen kolégia

      (1)  Ďalej len „Dohoda o EHP“.

      (2)  Ďalej len „Dohoda o dozore a súde“.

      (3)  Protokol 3 k Dohode o dozore a súde zmenený a doplnený štátmi EZVO 10. decembra 2001. Tieto zmeny a doplnenia nadobudli účinnosť 28. augusta 2003.

      (4)  Ďalej len „Usmernenia o štátnej pomoci“.

      (5)  Pôvodne uverejnené v Ú. v. ES L 231, 3.9.1994 a v dodatku EHP č. 32, 3.9.1994, naposledy zmenené a doplnené rozhodnutím kolégia č. 196/03/COL z 5. novembra 2003, ešte neuverejnené.

      (6)  Oznámenie Komisie o úrokových sadzbách, ktoré sa uplatňujú na navrátenie nezákonne poskytnutej pomoci (Ú. v. EÚ C 110, 8.5.2003, s. 21, korigendum v Ú. v. EÚ C 150, 27.6.2003, s. 3).

      PRÍLOHA

         „34.   REFERENČNÉ, DISKONTNÉ A ÚROKOVÉ SADZBY, KTORÉ SA UPLATŇUJÚ NA NAVRÁTENIE NEZÁKONNEJ ŠTÁTNEJ POMOCI
         34.1.   REFERENČNÉ SADZBY ÚROKOV (1)

                     (1)

                     Dozorný orgán EZVO používa na účely monitorovania pomoci vyplývajúceho z Dohody o EHP rôzne parametre vrátane referenčných a diskontných sadzieb.

                     (2)

                     Tieto sadzby sa používajú na stanovovanie ekvivalentu pomoci, ktorá sa poskytuje v niekoľkých splátkach a na vypočítanie prvku pomoci vyplývajúceho zo schémy úrokových príspevkov používaných pre pôžičky. Taktiež sa používajú pri uplatňovaní pravidla de minimis a pre navrátenie nezákonnej pomoci.

                     (3)

                     Referenčné sadzby majú odrážať priemernú mieru úrokových sadzieb uplatňovaných v rôznych štátoch EZVO, ktoré sú zmluvnými stranami Dohody o EHP, na strednodobé a dlhodobé pôžičky (päť až desať rokov) zabezpečené bežným spôsobom.

                     (4)

                     Od 1. apríla 2000 sa referenčné sadzby stanovujú takto:

                                 —

                                 orientačná sadzba sa definuje ako miera zisku z päťročných štátnych dlhopisov v príslušnej mene zvýšená o prémiu 25 bázických bodov,

                                 —

                                 predpokladá sa, že sa referenčná sadzba rovná priemeru orientačných sadzieb zaznamenaných v predchádzajúcich mesiacoch, t. j. v septembri, októbri a novembri,

                                 —

                                 referenčná sadzba bude stanovená (počínajúc rokom 2001) s účinnosťou od 1. januára,

                                 —

                                 referenčná sadzba sa znovu upravuje v priebehu roka, pokiaľ sa líši o viac ako 15 % od priemeru orientačných sadzieb zaznamenaných v posledných troch známych mesiacoch.

                           TAKTIEŽ JE POTREBNÉ UVIESŤ, ŽE:

                                 —

                                 takto stanovená referenčná sadzba predstavuje dolnú sadzbu, ktorá môže byť zvýšená v situáciách predstavujúcich zvláštne riziko (napríklad spoločnosť je v ťažkostiach alebo nebola poskytnutá záruka, ktorú banky bežne vyžadujú),

                                 —

                                 dozorný orgán EZVO si vyhradzuje právo, aby pre posúdenie určitých prípadov prípadne použil krátkodobú základnú sadzbu (napríklad ročnú sadzbu LIBOR) alebo dlhodobú základnú sadzbu (napríklad sadzbu na desaťročné dlhopisy) miesto sadzby na päťročné štátne dlhopisy.

                     (5)

                     Dozorný orgán EZVO uverejní referenčné sadzby na tejto internetovej stránke: www.eftasurv.int

               34.2.   ÚROKOVÉ SADZBY, KTORÉ SA POUŽIJÚ PRI NAVRÁTENÍ NEZÁKONNE POSKYTNUTEJ POMOCI (2)

                     (1)

                     Článok 14 v časti II protokolu 3 k Dohode o súde a dozore stanovuje, že dozorný orgán EZVO pri prijatí záporných rozhodnutí v prípadoch nezákonnej pomoci rozhodne, že príslušný štát EZVO prijme všetky možné opatrenia na účely navrátenia pomoci príjemcom. Pomoc, ktorá má byť navrátená, zahŕňa úrok v príslušnej sadzbe stanovenej dozorným orgánom EZVO. Úrok sa počíta odo dňa, keď bolo príjemcovi poskytnutá nezákonná pomoc do dňa jej navrátenia.

                     (2)

                     Komisia v liste členským štátom EÚ z 22. februára 1995 uviedla, že komerčné sadzby predstavujú na účely obnovenia predchádzajúceho stavu lepšie opatrenia ako zákonná sadzba, a to vzhľadom na výhodu, ktorá bola príjemcovi nezákonne poskytnutá. Európska komisia v súlade s tým informovala členské štáty, aby vo všetkých rozhodnutiach, ktoré budú prijaté na účely navrátenia nezákonne poskytnutej pomoci, ako základ pre komerčnú sadzbu uplatnili referenčnú sadzbu použitú pre výpočet čistého ekvivalentu príspevku regionálnej pomoci. Už niekoľko rokov je teda štandardnou praxou Európskej komisie, že vo svojich rozhodnutiach o navrátení pomoci uvádza ustanovenie, podľa ktorého sa má úrok vypočítať na základe referenčnej sadzby použitej pre výpočet čistého ekvivalentu príspevku regionálnych pomocí. Dňa 9. septembra 1997 Európska komisia schválila oznámenie, v ktorom stanovila ďalšie podrobnosti o referenčných sadzbách používaných pre výpočet platieb, ktorým sa uskutočňuje navrátenie nezákonnej pomoci a pre ďalšie účely (3) a ktoré dozorný orgán EZVO čiastočne spracoval do Usmernení o štátnej pomoci, pozri súčasnú kapitolu 34.1 (4). Otázkou je, či má byť úroková sadzba uplatňovaná ako jednoduchá sadzba alebo v súčte (5).

                     (3)

                     Podľa mnohých rozhodnutí v súdnictve Spoločenstva (6) je navrátenie logickým dôsledkom nezákonnej pomoci. Cieľom navrátenia je znovu zaviesť stav, ktorý existoval predtým. Navrátením pomoci sa jej príjemca vzdáva nespravodlivej výhody, ktorú na rozdiel od ostatných súťažiacich na trhu získal a znovu sa zavádzajú podmienky hospodárskej súťaže, ktoré existovali pred poskytnutím navrátenej pomoci. V trhovej praxi by sa bežne vypočítal jednoduchý úrok, ak príjemca prostriedkov nevyužil čiastku úroku pred koncom obdobia, napríklad keď sa úrok platí len na konci obdobia. Na rozdiel od toho, aby sa úrok v súčte bežne vypočítal, kde môže byť čiastka úroku za každý rok (alebo za každé obdobie) považovaná za vyplatenú príjemcovi, čím sa navyšuje pôvodná čiastka kapitálu. V tomto prípade by príjemca získal úrok z úrokov vyplatených za každé obdobie.

                     (4)

                     Druh podpory, ktorá bola poskytnutá, a situácia jednotlivého príjemcu sa v praxi môžu líšiť. Ak pomoc predstavuje nadmerné vyrovnanie, môže byť zisk, ktorý z neho spoločnosť získala, pripojený k vkladu, k nemu sa bežne pripočítava úrok v súčte. Ak by išlo o investičnú podporu na určité oprávnené náklady, mohla pomoc nahradiť iný zdroj financovania, ktorý by bol tiež bežne úročený v súčte v komerčných sadzbách. Ak by išlo o prevádzkovú pomoc, mala by priame účinky na účtovanie ziskov a strát, a tým na účtovnú uzávierku, čo vedie k dostupnosti finančných prostriedkov pre vklad. Bez ohľadu na rôznorodosť situácií sa teda javí, že účinkom nezákonnej pomoci je poskytnúť príjemcovi finančné prostriedky za podmienok podobných strednodobým bezúročných pôžičkám. Preto sa použitie úrokov v súčte javí ako nevyhnutné, aby finančné výhody vyplývajúce z takejto situácie boli celkom eliminované.

                     (5)

                     V súlade s vyššie uvedeným dozorný orgán EZVO informuje štáty EZVO a zúčastnené strany, že v akomkoľvek budúcom rozhodnutí, ktorým nariadi navrátenie nezákonne poskytnutej pomoci, uplatní referenčné sadzby použité pre výpočet čistého ekvivalentu regionálnej pomoci, a to v súčte. Podľa bežnej trhovej praxe sa súčet vypočítava na ročnom základe. Dozorný orgán EZVO očakáva, že štáty EZVO budú podobne uplatňovať zložený úrok na výkon neuzatvorených prípadov rozhodnutí o navrátení, pokiaľ tým nedôjde k rozporu so všeobecnými zásadami práva EHP.“

         (1)  Táto podkapitola zodpovedá oznámeniu Komisie o spôsobe stanovovania referenčných a diskontných sadzieb (Ú. v. ES C 273, 9.9.1997, s. 3), predtým kapitola 33.2 Usmernení o štátnej pomoci.

         (2)  Táto kapitola zodpovedá oznámeniu Komisie o úrokových sadzbách, ktoré sa uplatňujú na navrátenie nezákonne poskytnutej pomoci (Ú. v. EÚ C 110, 8.5.2003, s. 21, korigendum v Ú. v. EÚ C 150, 27.6.2003, s. 3).

         (3)  Oznámenie Komisie o spôsobe stanovenia referenčných a diskontných sadzieb, pozri poznámku pod čiarou č. 1.

         (4)  Následné oznámenie Komisie o technických adaptáciách spôsobov stanovení referenčných a diskontných sadzieb (Ú. v. ES C 241, 26.8.1999, s. 9), sa týkalo začatia tretej fáze hospodárskej a menovej únie 1. januára 1999 a nebolo použiteľné pre Európsky hospodársky priestor.

         (5)  Na výpočet jednoduchej úrokovej sadzby sa používa vzorec Úrok = (Kapitál × Úroková sadzba × Počet rokov).
      Na výpočet úrokovej sadzby uvádzanej v súčte, kde sa spočítajú ročné základy, sa používa vzorec Úrok = (Kapitál (1 + Úroková sadzba) počet rokov) – Kapitál.

         (6)  Pozri najmä prípad C-24/95 Land Rheinland-Pfalz/Alcan [1997] ECR I-1591 a prípad T-459/93 Siemens/Commission [1995] ECR II-1675.


title: 2007/867/ES: Rozhodnutie Rady z  20. decembra 2007 o uzavretí Dohody vo forme výmeny listov medzi Európskym spoločenstvom a Novým Zélandom podľa článku XXVIII dohody GATT z roku 1994, ktorá sa týka úprav colných kvót WTO na maslo z Nového Zélandu ustanovených v zozname CXL ES pripojenom k dohode GATT z roku 1994

text:
               22.12.2007

               SK

               Úradný vestník Európskej únie

               L 340/95

         ROZHODNUTIE RADY
   z 20. decembra 2007
   o uzavretí Dohody vo forme výmeny listov medzi Európskym spoločenstvom a Novým Zélandom podľa článku XXVIII dohody GATT z roku 1994, ktorá sa týka úprav colných kvót WTO na maslo z Nového Zélandu ustanovených v zozname CXL ES pripojenom k dohode GATT z roku 1994
   (2007/867/ES)
   RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 133 v spojení s prvou vetou prvého pododseku odseku 2 článku 300,
   so zreteľom na návrh Komisie,
   keďže:

               (1)

               Rada 14. mája 2007 splnomocnila Komisiu, aby podľa článku XXVIII dohody GATT z roku 1994 začala rokovania s cieľom upraviť colné kvóty WTO na maslo z Nového Zélandu. Následne Európske spoločenstvo 3. augusta 2007 oznámilo WTO svoj zámer upraviť colné kvóty WTO na maslo z Nového Zélandu v zozname CXL ES.

               (2)

               Rokovania prebiehali pod vedením Komisie a v súlade s konzultáciami s výborom založeným na základe článku 133 zmluvy a v rámci rokovacích smerníc vydaných Radou.

               (3)

               Komisia úspešne dojednala dohodu s Novým Zélandom. Dohoda vo forme výmeny listov medzi Európskym spoločenstvom a Novým Zélandom by sa preto mala schváliť,

         ROZHODLA TAKTO:
   Článok 1
   Týmto sa v mene Spoločenstva schvaľuje Dohoda vo forme výmeny listov medzi Európskym spoločenstvom a Novým Zélandom podľa článku XXVIII dohody GATT z roku 1994, ktorá sa týka úprav colných kvót WTO na maslo z Nového Zélandu ustanovených v zozname CXL ES pripojenom k dohode GATT z roku 1994.
   Text dohody je pripojený k tomuto rozhodnutiu.
   Článok 2
   Týmto sa predseda Rady poveruje určiť osobu(-y) splnomocnenú(-é) na podpísanie dohody s cieľom zaviazať Spoločenstvo.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 20. decembra 2007

            Za Radu

            predseda

         F. NUNES CORREIA

    ---documentbreak---

               22.12.2007

               SK

               Úradný vestník Európskej únie

               L 340/96

         DOHODA
   vo forme výmeny listov medzi Európskym spoločenstvom a Novým Zélandom podľa článku XXVIII dohody GATT z roku 1994, ktorá sa týka úprav colných kvót WTO Na maslo z Nového Zélandu ustanovených v zozname CXL ES pripojenom k dohode GATT z roku 1994
   V Bruseli
   Vážený pán,
   na základe rokovaní medzi Európskym spoločenstvom (ES) a Novým Zélandom podľa článku XXVIII dohody GATT z roku 1994 o úpravách colných kvót WTO na maslo z Nového Zélandu ustanovených v zozname CXL ES pripojenom ku Všeobecnej dohode o clách a obchode z roku 1994 (ďalej len „GATT 1994“), ES súhlasí s týmito závermi.
   Záverečné ustanovenia colných kvót WTO na maslo z Nového Zélandu
   Colná kvóta sa uplatňuje na maslo pôvodom z Nového Zélandu na tieto colné položky:

               Číselný znak KN

               Opis

               ex04051011
               ex04051019

               Maslo, minimálne šesť týždňov staré, s hmotnostným obsahom tuku minimálne 80 %, ale maximálne 85 %, vyrobené priamo z mlieka alebo smotany bez použitia skladovaných materiálov, v rámci samostatného neprerušeného procesu

               ex04051030

               Maslo, najmenej šesť týždňov staré, s hmotnostným obsahom tuku minimálne 80 %, ale maximálne 85 %, vyrobené priamo z mlieka alebo smotany bez použitia skladovaných materiálov v rámci samostatného neprerušeného procesu, ktorý môže zahŕňať štádium, v ktorom smotana prechádzajúca koncentráciou mliečneho tuku a/alebo frakcionáciou (proces uvádzaný ako „Ammix“ a „Spreadable“)

         Colná sadzba použiteľná v rámci kvóty je 70 EUR/100 kg.
   Objem kvóty je 74 693 ton.
   Podmienky pridelenia kvóty podliehajú podmienkam stanoveným v príslušných ustanoveniach Spoločenstva.
   Všeobecné ustanovenia
   Ustanovenia tejto dohody sa uplatňujú od 1. januára 2008.
   Bol by som Vám zaviazaný, keby ste potvrdili súhlas Vašej vlády s týmto znením.
   Prijmite, prosím, výraz mojej najhlbšej úcty.

      Za Európske spoločenstvo

   V Bruseli
   Vážený pán,
   mám tú česť potvrdiť dnešným dátumom prijatie Vášho listu tohto znenia:

      „… na základe rokovaní medzi Európskym spoločenstvom (ES) a Novým Zélandom podľa článku XXVIII dohody GATT z roku 1994 o úpravách colných kvót WTO na maslo z Nového Zélandu ustanovených v zozname CXL ES pripojenom ku Všeobecnej dohode o clách a obchode z roku 1994 (ďalej len ‚GATT 1994’), ES súhlasí s týmito závermi.
      Záverečné ustanovenia colných kvót WTO na maslo z Nového Zélandu
      Colná kvóta sa uplatňuje na maslo pôvodom z Nového Zélandu na tieto colné položky:

                  Číselný znak KN

                  Opis

                  ex04051011
                  ex04051019

                  Maslo, minimálne šesť týždňov staré, s hmotnostným obsahom tuku minimálne 80 %, ale maximálne 85 %, vyrobené priamo z mlieka alebo smotany bez použitia skladovaných materiálov, v rámci samostatného neprerušeného procesu

                  ex04051030

                  Maslo, najmenej šesť týždňov staré, s hmotnostným obsahom tuku minimálne 80 %, ale maximálne 85 %, vyrobené priamo z mlieka alebo smotany bez použitia skladovaných materiálov v rámci samostatného neprerušeného procesu, ktorý môže zahŕňať štádium, v ktorom smotana prechádzajúca koncentráciou mliečneho tuku a/alebo frakcionáciou (proces uvádzaný ako ‚Ammix’ a ‚Spreadable’)

            Colná sadzba použiteľná v rámci kvóty je 70 EUR/100 kg.
      Objem kvóty je 74 693 ton.
      Podmienky pridelenia kvóty podliehajú podmienkam stanoveným v príslušných ustanoveniach Spoločenstva.
      Všeobecné ustanovenia
      Ustanovenia tejto dohody sa uplatňujú od 1. januára 2008.
      Bol by som Vám zaviazaný, keby ste potvrdili súhlas Vašej vlády s týmto znením.“

   Nový Zéland má tú česť potvrdiť svoj súhlas s obsahom tohto listu.
   Prijmite, prosím, výraz mojej najhlbšej úcty.

      Za Nový Zéland

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


Dôležité právne oznámenie

|

52006DP0480

Rozhodnutie Európskeho parlamentu o žiadosti o ochranu imunity a výsad Gabriela Albertiniho (2006/2122(IMM))

Úradný vestník 314 E , 21/12/2006 S. 0082 - 0084

		P6_TA(2006)0480Žiadosť o ochranu poslaneckej imunity Gabriela AlbertinihoRozhodnutie Európskeho parlamentu o žiadosti o ochranu imunity a výsad Gabriela Albertiniho (2006/2122(IMM))Európsky parlament,- so zreteľom na žiadosť o ochranu svojej imunity, ktorú 28. apríla 2006 podal Gabriele Albertini v súvislosti s trestným konaním začatým proti nemu na okresnom súde v Miláne, a ktorá bola oznámená na plenárnej schôdzi 15. mája 2006,- po vypočutí Gabriela Albertiniho v súlade s článkom 7 ods. 3 rokovacieho poriadku,- so zreteľom na články 9 a 10 Protokolu o výsadách a imunitách Európskych spoločenstiev z 8. apríla 1965, ako aj na článok 6 ods. 2 Aktu o všeobecných a priamych voľbách poslancov Európskeho parlamentu z 20. septembra 1976,- so zreteľom na rozsudky Súdneho dvora Európskych spoločenstiev z 12. mája 1964 a 10. júla 1986 [1],- so zreteľom na článok 68 Ústavy Talianskej republiky,- so zreteľom na článok 6 ods. 3 a článok 7 rokovacieho poriadku,- so zreteľom na správu Výboru pre právne veci (A6-0383/2006),A. keďže Gabriele Albertini je poslancom Európskeho parlamentu, ktorý bol zvolený v šiestych priamych voľbách 10. - 13. júna 2004, a keďže Európsky parlament overil jeho osvedčenia o zvolení za poslanca 14. decembra 2004 [2],B. keďže počas zasadaní Európskeho parlamentu jeho členovia požívajú na území svojho štátu imunitu zhodnú s imunitou poslancov ich parlamentu a keďže imunita sa neuplatní, keď je poslanec prichytený pri páchaní trestného činu; keďže toto nebráni Európskemu parlamentu, aby uplatnil svoje právo zbaviť niektorého zo svojich poslancov imunity [3],C. keďže ustanovením, ktoré platí pre tento prípad, je článok 68 druhý pododsek talianskej ústavy, ktorý umožňuje bez osobitných formalít začať proti poslancom trestné konanie pod podmienkou, že sa nesmie vykonať osobná ani domová prehliadka poslanca bez povolenia snemovne, ktorej je členom, a že poslanec nesmie byť zatknutý ani inak byť pozbavený osobnej slobody alebo byť zadržaný okrem výkonu platného rozsudku, alebo keď je poslanec prichytený pri páchaní trestného činu, za ktorý je zatknutie povinné (flagrante delicto),D. keďže obvinenia proti Gabrielovi Albertinimu, ktoré vzniesol úrad verejného prokurátora pri okresnom súde v Miláne, sa vzťahujú na predloženie prázdnych pozmeňujúcich a doplňujúcich návrhov počas rozpočtového konania mestskej rady v Miláne s úmyslom vyplniť ich neskôr podľa toho, aké pozmeňujúce a doplňujúce návrhy predloží opozícia, a vyhnúť sa tak podaniu pozmeňujúcich a doplňujúcich návrhov po termíne, keďže takéto pozmeňujúce a doplňujúce návrhy by boli neprípustné,E. keďže predkladanie prázdnych pozmeňujúcich a doplňujúcich návrhov možno považovať za aspekt politiky a politického života, a pokiaľ záverečný akt, na ktorý sa vzťahujú, nebol ešte schválený, takéto pozmeňujúce a doplňujúce návrhy sú len krokom interného postupu bez akéhokoľvek vonkajšieho dosahu, najmä z pohľadu trestného práva, pretože podanie takých pozmeňujúcich a doplňujúcich návrhov sa rovná neuskutočniteľnému trestnému činu, a teda v každom prípade ide o neexistentný trestný čin,F. keďže v iných konaniach (Vec č. 9384/03 R.G.N.R.), keď bol ten istý okresný súd v Miláne vyzvaný, aby posúdil obvinenia podobné obvineniu Gabriela Albertiniho (za postup, ktorý potom Gabriele Albertini sám použil proti svojim politickým oponentom), rozhodol, že o prípade nebude konať a vec zamietol,G. keďže skutočnosť, že ten istý súd prijal diametrálne odlišné stanovisko v dvoch v podstate podobných prípadoch, znamená bezdôvodné nerovnaké zaobchádzanie, ktoré vedie k domnienke, že Gabriele Albertini je nespravodlivo stíhaný,H. keďže ide o mimoriadne citlivý prípad a jeho dôsledky sú pre výsady Európskeho parlamentu neprijateľné, pretože neexistuje odôvodnenie pre nerovnaké zaobchádzanie s Gabrielom Albertinim, čo vyvoláva otázku "fumus persecutionis",I. keďže každý prípad politického prenasledovania niektorého európskeho poslanca je útokom na nedotknuteľnosť Európskeho parlamentu ako politickej inštitúcie demokraticky zvolenej národmi Európy a znamená pohŕdanie Európskym parlamentom,J. keďže diskriminačný prístup talianskeho súdu poškodzuje Gabriela Albertiniho,K. keďže keby bol štatút poslancov Európskeho parlamentu už nadobudol účinnosť, čo sa však ešte nestalo, hoci Európsky parlament ho schválil dvakrát, a to v uzneseniach z 5. decembra 2002 [4] a zo 17. decembra 2003 [5], bolo by možné konanie proti Gabrielovi Albertinimu pozastaviť,1. vyjadruje poľutovanie nad tým, že Protokol o výsadách a imunitách Európskych spoločenstiev z 8. apríla 1965 v tejto podobe neposkytuje Európskemu parlamentu prostriedky na to, aby mohol podniknúť záväzné kroky na ochranu Gabriela Albertiniho, a preto rozhodol, že neochraňuje jeho imunitu;2. poveruje svojho predsedu, aby toto rozhodnutie a správu gestorského výboru ihneď postúpil úradu verejného prokurátora pri okresnom súde v Miláne v súvislosti s trestnou vecou č. 8629/05 R.G.[1] Vec 101/63, Wagner/Fohrmann a Krier, Zb. 1964, s. 383 a vec 149/85, Wybot/Faure a iní, Zb. 1986, s. 2391.[2] Rozhodnutie Európskeho parlamentu o preskúmaní osvedčení o zvolení za poslanca (Ú. v. EÚ C 226 E, 15.9.2005, s. 51).[3] Článok 10 Protokolu o výsadách a imunitách Európskych spoločenstiev z 8. apríla 1965.[4] Ú. v. EÚ C 27 E, 30.1.2004, s. 139.[5] Ú. v. EÚ C 91 E, 15.4.2004, s. 230.--------------------------------------------------


title: Rozhodnutie Rady z 29. apríla 1999, ktoré sa týka uzatvorenia dohody, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Kanadou

text:
Dôležité právne oznámenie

|

31999D0408

Úradný vestník L 156 , 23/06/1999 S. 0023 - 0023

		Rozhodnutie Radyz 29. apríla 1999,ktoré sa týka uzatvorenia dohody, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Kanadou(1999/408/ES)RADA EURÓPSKEJ ÚNIE,so zreteľom na Zmluvu o založení Európskeho spoločenstva, najmä na jej článok 130M, v spojení s prvou vetou článku 228 ods. 3 a prvým pododsekom článku 228 ods. 3,so zreteľom na návrh Komisie [1],so zreteľom na stanovisko Európskeho parlamentu [2],(1) keďže Rada svojím rozhodnutím z 26. februára 1996 [3] schválila uzatvorenie Dohody o vedecko-technickej spolupráci medzi Európskym spoločenstvom a Kanadou;(2) keďže Rada svojím rozhodnutím z 22. júna 1998 poverila Komisiu rokovať o zmene a doplnku vyššie uvedenej dohody, pokiaľ ide výhradne o oblasti spolupráce uvedené v článku 4 tejto dohody, v súlade s postupom stanoveným v článku 12 písm. b) tejto dohody;(3) keďže Rada svojím rozhodnutím z 13. decembra 1998 schválila podpis dohody o zmenách a doplnkoch;(4) keďže dohoda o zmenách a doplnkoch bola podpísaná 17. decembra 1998;(5) keďže dohoda o zmenách a doplnkoch by sa mala schváliť,ROZHODLA TAKTO:Článok 1Dohoda, ktorou sa mení a dopĺňa Dohoda o vedecko-technickej spolupráci medzi Európskym spoločenstvom a Kanadou sa týmto schvaľuje.Znenie dohody o zmenách a doplnkoch je pripojené k tomuto rozhodnutiu.Článok 2Podľa článku 12 Dohody o vedecko-technickej spolupráci medzi Európskym spoločenstvom a Kanadou predseda Rady vydá oznámenie, že spoločenstvo splnilo postupy pre nadobudnutie účinnosti pripojenej dohody o zmenách a doplnkoch.V Luxemburgu 29. apríla 1999Za RadupredsedaW. Müller[1] Ú. v. ES C 400, 22.12.1998, s. 27.[2] Stanovisko doručené 13. apríla 1999 (zatiaľ neuverejnené v úradnom vestníku).[3] Ú. v. ES L 74, 22.3.1996, s. 25.--------------------------------------------------


title: Rozhodnutie Rady 2004/837/SZBP zo 6. decembra 2004 o vykonávaní jednotnej akcie 2002/210/SBZP o Policajnej misii Európskej únie

text:
               7.12.2004

               SK

               Úradný vestník Európskej únie

               L 360/32

      ROZHODNUTIE RADY 2004/837/SZBP
   zo 6. decembra 2004
   o vykonávaní jednotnej akcie 2002/210/SBZP o Policajnej misii Európskej únie
   RADA EURÓPSKEJ ÚNIE,
   so zreteľom na jednotnú akciu Rady 2002/210/SBZP z 11. marca 2002 o Policajnej misii Európskej únie (PMEÚ) (1), a najmä na posledný pododsek jej článku 9 ods. 1 písm. b) v spojení s druhou zarážkou článku 23 ods. 2 Zmluvy o Európskej únii,

         ROZHODLA TAKTO:
   Článok 1
   1.   Čiastka 17,5 milióna EUR, ktorá pokrýva prevádzkové náklady PMEÚ v roku 2004, je financovaná spoločne zo všeobecného rozpočtu Európskej únie.
   2.   Vynakladanie výdavkov financovaných zo všeobecného rozpočtu Európskej únie, ktoré sú uvedené v ods. 1, podlieha postupom a pravidlám Spoločenstva, ktoré sa vzťahujú na rozpočtové záležitosti, s výnimkou toho, že akékoľvek prefinancovanie nesmie zostať vo vlastníctve Spoločenstva.
   Článok 2
   Toto rozhodnutie nadobúda účinnosť dňom jeho prijatia.
   Článok 3
   Toto rozhodnutie sa uverejní v Úradnom vestníku Európskej únie.

      V Bruseli 6. decembra 2004

            Za Radu

            predseda

         H. HOOGERVORST

      (1)  Ú. v. ES L 70, 13.3.2002, s. 1. Jednotná akcia naposledy zmenená a doplnená jednotnou akciou 2003/188/SZBP (Ú. v. EÚ L 73, 19.3.2003, s. 9).


title: Spoločná pozícia Rady 2007/705/SZBP z  30. októbra 2007 o dočasnom prijatí niektorých Palestínčanov členskými štátmi Európskej únie

text:
               31.10.2007

               SK

               Úradný vestník Európskej únie

               L 285/54

      SPOLOČNÁ POZÍCIA RADY 2007/705/SZBP
   z 30. októbra 2007
   o dočasnom prijatí niektorých Palestínčanov členskými štátmi Európskej únie
   RADA EURÓPSKEJ ÚNIE,
   so zreteľom na Zmluvu o založení Európskej únie, a najmä na jej článok 15,
   keďže:

               (1)

               Dňa 7. novembra 2006 Rada prijala spoločnú pozíciu 2006/755/SZBP o dočasnom prijatí niektorých Palestínčanov členskými štátmi Európskej únie (1), ktorou sa im na obdobie ďalších 12 mesiacov predlžuje platnosť vnútroštátneho povolenia na vstup a pobyt na území členských štátov, ako sa uvádza v spoločnej pozícii 2002/400/SZBP (2).

               (2)

               Na základe vyhodnotenia uplatňovania spoločnej pozície 2002/400/SZBP Rada považuje za vhodné predĺžiť platnosť týchto povolení o ďalších 12 mesiacov,

         PRIJALA TÚTO SPOLOČNÚ POZÍCIU:
   Článok 1
   Členské štáty uvedené v článku 2 spoločnej pozície 2002/400/SZBP predĺžia platnosť vnútroštátnych povolení na vstup a pobyt udelených podľa článku 3 uvedenej spoločnej pozície o ďalších 12 mesiacov.
   Článok 2
   Rada vyhodnotí uplatňovanie spoločnej pozície 2002/400/SZBP do šiestich mesiacov od prijatia tejto spoločnej pozície.
   Článok 3
   Táto spoločná pozícia nadobúda účinnosť dňom jej prijatia.
   Článok 4
   Táto spoločná pozícia sa uverejní v Úradnom vestníku Európskej únie.

      V Luxemburgu 30. októbra 2007.

            Za Radu

            predseda

         F. NUNES CORREIA

      (1)  Ú. v. EÚ L 308, 8.11.2006, s. 18.

      (2)  Ú. v. ES L 138, 28.5.2002, s. 33. Spoločná pozícia naposledy zmenená a doplnená spoločnou pozíciou 2004/493/SZBP (Ú. v. EÚ L 181, 18.5.2004, s. 24).


title: 2004/921/ES: Rozhodnutie Komisie z 27. decembra 2004 o financovaní prieskumu Eurobarometra, zaoberajúceho sa názormi spotrebiteľov na ochranu poľnohospodárskych zvierat, zo strany Spoločenstva

text:
               30.12.2004

               SK

               Úradný vestník Európskej únie

               L 389/33

      ROZHODNUTIE KOMISIE

   z 27. decembra 2004
   o financovaní prieskumu Eurobarometra, zaoberajúceho sa názormi spotrebiteľov na ochranu poľnohospodárskych zvierat, zo strany Spoločenstva
   (2004/921/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na rozhodnutie Rady 90/424/EHS z 26. júna 1990 o výdavkoch na veterinárnom úseku (1), a najmä na jeho článok 17,
   keďže:

               (1)

               Podľa rozhodnutia Rady 90/424/EHS poskytne Spoločenstvo finančný príspevok na vytvorenie informačnej politiky v oblasti ochrany zvierat.

               (2)

               Táto informačná politika okrem iného zahŕňa vypracovanie štúdií potrebných na prípravu a vývoj právnych predpisov v oblasti ochrany zvierat.

               (3)

               Vypracovanie prieskumu hodnotiaceho názory spotrebiteľov na ochranu poľnohospodárskych zvierat je súčasťou informačnej politiky v oblasti ochrany zvierat. Finančné zdroje, ktoré Spoločenstvo potrebuje na realizáciu tohto prieskumu, by sa preto mali poskytnúť len za podmienky efektívnej realizácie plánovaného prieskumu.

               (4)

               Tento prieskum sa zrealizuje vo forme osobitnej štúdie EUROBAROMETRA v rámci pôsobnosti rámcovej zmluvy (2) uzavretej medzi Európskym spoločenstvom, ktoré zastupuje Európska komisia a konzorciom TNS Opinion and Survey, zloženým zo spoločností Taylor Nelson Sofres a. s. a EOS Gallup Europe, ktoré zastupuje koordinačné centrum European Omnibus Survey „EOS Gallup Europe“.

               (5)

               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,

         ROZHODLA TAKTO:
   Jediný článok
   Týmto sa schvaľuje akcia realizácie prieskumu zaoberajúceho sa názormi spotrebiteľov na ochranu poľnohospodárskych zvierat, financovaného z rozpočtového riadku 17 04 02 rozpočtu Európskej komisie v maximálnej výške 200 000 EUR. Tento prieskum sa zrealizuje vo forme osobitnej štúdie EUROBAROMETRA v rámci pôsobnosti rámcovej zmluvy uzavretej medzi Európskym spoločenstvom, ktoré zastupuje Európska komisia a konzorciom TNS Opinion and Survey zloženým zo spoločností Taylor Nelson Sofres a. s. a EOS Gallup Europe, ktoré zastupuje koordinačné centrum European Omnibus Survey „EOS Gallup Europe“.

      V Bruseli 27. decembra 2004

            Za Komisiu

         Markos KYPRIANOU

            člen Komisie

      (1)  Ú. v. ES L 224, 18.8.1990, s. 19. Rozhodnutie naposledy zmenené a doplnené smernicou Európskeho parlamentu a Rady 2003/99/ES (Ú. v. EÚ L 325, 12.12.2003, s. 31).

      (2)  Zmluva č. PRESS-B-1/2003-25/B1, 24.8.2004.


title: Rozhodnutie Európskeho parlamentu z 5. mája 2010 o absolutóriu za plnenie rozpočtu Európskej agentúry pre obnovu za rozpočtový rok 2008

text:
               25.9.2010

               SK

               Úradný vestník Európskej únie

               L 252/132

         ROZHODNUTIE EURÓPSKEHO PARLAMENTU
   z 5. mája 2010
   o absolutóriu za plnenie rozpočtu Európskej agentúry pre obnovu za rozpočtový rok 2008
   (2010/514/EÚ)
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre obnovu za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre obnovu za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2667/2000 z 5. decembra 2000 o Európskej agentúre pre obnovu (3), a najmä na jeho článok 8,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0072/2010),

               1.

               udeľuje riaditeľovi Európskej agentúry pre obnovu absolutórium za plnenie rozpočtu agentúry za rozpočtový rok 2008;

               2.

               uvádza svoje poznámky v priloženom uznesení;

               3.

               poveruje svojho predsedu, aby postúpil toto rozhodnutie a uznesenie, ktoré je jeho neoddeliteľnou súčasťou, riaditeľovi Európskej agentúry pre obnovu, Rade, Komisii a Dvoru audítorov a aby zabezpečil ich uverejnenie v Úradnom vestníku Európskej únie (v sérii L).

            Predseda

         Jerzy BUZEK

            Generálny tajomník

         Klaus WELLE

      (1)  Ú. v. EÚ C 304, 15.12.2009, s. 43.

      (2)  Ú. v. ES L 248, 16.9.2002, s. 1.

      (3)  Ú. v. ES L 306, 7.12.2000, s. 7.

      (4)  Ú. v. ES L 357, 31.12.2002, s. 72.
    ---documentbreak---

               25.9.2010

               SK

               Úradný vestník Európskej únie

               L 252/133

         UZNESENIE EURÓPSKEHO PARLAMENTU
   z 5. mája 2010
   s poznámkami, ktoré je neoddeliteľnou súčasťou rozhodnutia o absolutóriu za plnenie rozpočtu Európskej agentúry pre obnovu za rozpočtový rok 2008
   EURÓPSKY PARLAMENT,
   so zreteľom na konečnú ročnú účtovnú závierku Európskej agentúry pre obnovu za rozpočtový rok 2008,
   so zreteľom na správu Dvora audítorov o overení ročnej účtovnej závierky Európskej agentúry pre obnovu za rozpočtový rok 2008 spolu s odpoveďami agentúry (1),
   so zreteľom na odporúčanie Rady zo 16. februára 2010 (5827/2010 – C7-0061/2010),
   so zreteľom na článok 276 Zmluvy o ES a článok 319 Zmluvy o fungovaní Európskej únie,
   so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev (2), a najmä na jeho článok 185,
   so zreteľom na nariadenie Rady (ES) č. 2667/2000 z 5. decembra 2000 o Európskej agentúre pre obnovu (3), a najmä na jeho článok 8,
   so zreteľom na nariadenie Komisie (ES, Euratom) č. 2343/2002 z 19. novembra 2002 o rámcovom rozpočtovom nariadení pre subjekty uvedené v článku 185 nariadenia (ES, Euratom) č. 1605/2002 (4), a najmä na jeho článok 94,
   so zreteľom na článok 77 rokovacieho poriadku a prílohu VI k rokovaciemu poriadku,
   so zreteľom na správu Výboru pre kontrolu rozpočtu (A7-0072/2010),

               A.

               keďže Dvor audítorov vyhlásil, že získal primeranú istotu, že účtovná závierka za rozpočtový rok 2008 poskytuje spoľahlivé informácie a že príslušné transakcie sú zákonné a správne;

               B.

               keďže 23. apríla 2009 Európsky parlament udelil riaditeľovi Európskej agentúry pre obnovu absolutórium za plnenie rozpočtu agentúry za rozpočtový rok 2007 (5) a vo svojom uznesení, ktoré je súčasťou rozhodnutia o absolutóriu, okrem iného uviedol, že Dvor audítorov vo svojej výročnej správe za rok 2007 zistil tri potenciálne riziká súvisiace s presunom činností z agentúry na delegácie:

                           a)

                           z dôvodu viacročného charakteru činnosti agentúry ostali nevyužité rozpočtové prostriedky vo výške 453 000 000 EUR, ktoré sa mali použiť v období po roku 2008, ktorý bol posledným rokom činnosti agentúry;

                           b)

                           usmernenie Komisie o presune evidencie, vydané 11. júna 2008, sa netýkalo všetkých položiek v súvahe agentúry;

                           c)

                           kumulovaný prebytok vo výške 180 000 000 EUR vykázaný v súvahe agentúry k 31. decembru 2007 by Komisia po skončení mandátu agentúry mala tiež prevziať a spravovať;

               1.

               poznamenáva, že v Memorande o porozumení medzi Komisiou a Európskou agentúrou pre obnovu zo 17. decembra 2008 je stanovené, že po 31. decembri 2008 sa zvyšné aktíva agentúry stávajú majetkom Komisie;

      Rozpočtové a finančné hospodárenie

               2.

               berie na vedomie zistenie Dvora audítorov, podľa ktorého nebola doteraz splnená ani jedna formálna podmienka požadovaná na udelenie priameho grantu medzinárodnej organizácii vo výške 1 399 132 EUR (t. j. 0,31 % disponibilného prevádzkového rozpočtu);

               3.

               zdôrazňuje, že význam piatich projektov kontrolovaných Dvorom audítorov v súvislosti s cezhraničnou spoluprácou (v celkovej hodnote 528 000 EUR, t. j. 0,12 % disponibilného prevádzkového rozpočtu) je otázny v dôsledku toho, že hodnotiaci výbor zložený zo zástupcov agentúry a delegácie Komisie nevzal do úvahy otázky, na ktoré poukázali miestni hodnotitelia; berie však na vedomie odpoveď agentúry, ktorá ako argument na svoju obhajobu uvádza, že podľa platných pravidiel stanovisko posudzovateľov nie je pre hodnotiaci výbor záväzné;

               4.

               v súvislosti s ukončením činnosti Európskej agentúry pre obnovu požaduje vyhodnotenie vynaloženia prostriedkov v Kosove z toho pohľadu, či vynaložené prostriedky viedli k vytvoreniu funkčných a trvalých štruktúr v oblasti súdnictva a administratívy;

               5.

               vyjadruje poľutovanie nad tým, že sa ukončilo pôsobenie efektívne fungujúcej agentúry a že sa správa prostriedkov preniesla na delegácie; požaduje od Komisie správu, v ktorej sa uvedie, o aký počet sa zvýšil personál v delegáciách, aby sa mohli prevziať úlohy agentúry; žiada Komisiu, aby podala komplexné a úplné vysvetlenie, či sa z prostriedkov prenesených z agentúry na delegácie poskytla rozpočtová podpora;

               6.

               pokiaľ ide o ďalšie poznámky horizontálnej povahy, ktoré sú súčasťou rozhodnutia o absolutóriu, odvoláva sa na svoje uznesenie z 5. mája 2010 (6) o výkonnosti, finančnom hospodárení a kontrole agentúr.

      (1)  Ú. v. EÚ C 304, 15.12.2009, s. 43.

      (2)  Ú. v. ES L 248, 16.9.2002, s. 1.

      (3)  Ú. v. ES L 306, 7.12.2000, s. 7.

      (4)  Ú. v. ES L 357, 31.12.2002, s. 72.

      (5)  Ú. v. EÚ L 255, 26.9.2009, s. 176.

      (6)  Prijaté texty, P7_TA(2010)0139 (pozri stranu 241 tohto úradného vestníka).


title: Rozhodnutie Rady z 8. júla 2014 o vymenovaní členov a náhradníkov riadiacej rady Európskej nadácie pre zlepšovanie životných a pracovných podmienok za Maďarsko

text:
               16.7.2014

               SK

               Úradný vestník Európskej únie

               L 209/54

         ROZHODNUTIE RADY
   z 8. júla 2014
   o vymenovaní členov a náhradníkov riadiacej rady Európskej nadácie pre zlepšovanie životných a pracovných podmienok za Maďarsko

      (2014/462/EÚ)

   RADA EURÓPSKEJ ÚNIE,
   so zreteľom na Zmluvu o fungovaní Európskej únie,
   so zreteľom na nariadenie Rady (EHS) č. 1365/75 z 26. mája 1975 o zriadení Európskej nadácie pre zlepšovanie životných a pracovných podmienok (1), a najmä na jeho článok 6,
   so zreteľom na zoznamy kandidátov, ktoré predložili vlády členských štátov a organizácie zamestnávateľov a zamestnancov Rade,
   keďže:

               (1)

               Rada svojím rozhodnutím z 2. decembra 2013 (2) vymenovala členov a náhradníkov riadiacej rady Európskej nadácie pre zlepšovanie životných a pracovných podmienok na obdobie od 1. decembra 2013 do 30. novembra 2016, s výnimkou istých členov.

               (2)

               Maďarská vláda navrhla kandidátov na dve neobsadené miesta,

         PRIJALA TOTO ROZHODNUTIE:
   Článok 1
   Za člena a náhradníka riadiacej rady Európskej nadácie pre zlepšovanie životných a pracovných podmienok sa na obdobie, ktoré sa končí 30. novembra 2016, vymenúvajú:
   I.   ZÁSTUPCOVIA VLÁDY

               Krajina

               Členka

               Náhradníčka

               Maďarsko

               pani Katalin KISSNÉ BENCZEOVÁ

               pani Mariann GÉHEROVÁ

         Článok 2
   Členov a náhradníkov, ktorí ešte nie sú navrhnutí, vymenuje Rada neskôr.
   Článok 3
   Toto rozhodnutie nadobúda účinnosť dňom jeho prijatia.

      V Bruseli 8. júla 2014

            Za Radu

            predseda

         P. C. PADOAN

      (1)  Ú. v. ES L 139, 30.5.1975, s. 1.

      (2)  Ú. v. EÚ C 358, 7.12.2013, s. 5.


title: Rozhodnutie Komisie z 15. decembra 1998, ktoré sa týka uzavretia Dohody medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu (oznámené pod číslom dokumentu K(1998) 4244)

text:
Dôležité právne oznámenie

|

31998D0732

Úradný vestník L 346 , 22/12/1998 S. 0064 - 0064

		Rozhodnutie Komisiez 15. decembra 1998,ktoré sa týka uzavretia Dohody medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu(oznámené pod číslom dokumentu K(1998) 4244)(98/732/Euratom)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva pre atómovú energiu, najmä na druhý odsek jej článku 101,so zreteľom na schválenie Radou,keďže Dohoda medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu by sa mala schváliť,ROZHODLA TAKTO:Článok 1Dohoda medzi Európskym spoločenstvom pre atómovú energiu (Euratom) a Kanadou o spolupráci v oblasti jadrového výskumu sa týmto schvaľuje v mene Európskeho spoločenstva pre atómovú energiu.Znenie dohody je priložené k tomuto rozhodnutiu [1].Článok 2Predseda Komisie vydá, pokiaľ ide o spoločenstvo, oznámenie stanovené v článku 12 dohody.Článok 3Toto rozhodnutie nadobúda účinnosť deň nasledujúci po jeho uverejnení v Úradnom vestníku Európskych spoločenstiev.V Bruseli 15. decembra 1998Za KomisiuLeon Brittanpodpredseda[1] Pozri stranu 65 tohto úradného vestníka.--------------------------------------------------